Egil Hestnes

Egil Hestnes (født 1943) er en norsk politiker (H) og kommunal tjenestemann.

Han vokste opp på Hestnes på Hitra, der familien drev gårdsbruk, handel, dampskipsekspedisjon, poståpneri og sagbruk. Faren, Lars Hestnes (1903–1982), var også kommunepolitiker for Høyre.Minneord om Lars Hestnes i Adresseavisen 12. juli 1982.

Egil Hestnes gikk handelsskole og ble ansatt i trygdeetaten i 1964. Han ble trygdesjef i Hitra kommune i 1974.«Egil Hestnes 50 år 1. juni». NTB (12. mai 1993). Han har vært formann i Trygdekontorenes fylkeslag i Sør-Trøndelag og medlem av sentralstyret i Trygdekontorenes Landsforening.

Han var medlem av Hitra kommunestyre 1968–1971, 1976–1983 og 1988–2007 og Hitras ordfører 1988–1999 og 2003–2007. Han var medlem av Sør-Trøndelag fylkesting 1984–1987 og 2003–2015. Han var vara til Stortinget fra Sør-Trøndelag 1989–1993, 2001–2005 og 2009–2013 og møtte i 7 dager.

I 1985 hadde Hestnes ett års permisjon som trygdesjef for å være personlig rådgiver for sosialminister Leif Arne Heløe i Willoch-regjeringen.

 Referanser 

 Eksterne lenker 


Kategori:Ordførere i Hitra
Kategori:Høyre-ordførere i Sør-Trøndelag
Kategori:Vararepresentanter til Stortinget
Kategori:Norske embets- og tjenestemenn
Kategori:Personer fra Hitra kommune
Kategori:Høyre-politikere i Trøndelag